《韩持国见访》
宋代·王安石

余生非匏瓜，於世不无求。
弱力惮耕稼，衣食当周流。
起家始二十，南北今白头。
愁伤意已败，罢病恐难瘳。
江湖把一节，屡乞东南州。
治民岂吾能，闲僻庶可偷。
谬恩当徂冬，黾勉始今秋。
岂敢事高蹇，茫然乖本谋。
抚心私自怜，仰屋窃叹愀。
强骑黄饥马，欲语将谁投。
赖此城下宅，数蒙故人留。
揽衣坐中庭，仰视白云浮。
白云御西风，一一向沧洲。
安得两黄鹄，跨之与云游。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”